עם כניסת תקנות שעת חירום להגבלת הפעילות עם כניסת חג פסח, התפרשו שוטרים ועובדי השיטור העירוני ברחובות ובכניסות הראשויות לכפרי הדרוזים בכרמל, השוטרים אוכפים את התקנות ובודקים כל רכב שנכנס ויוצא מהכפרים, פגשנו חלק מהשוטרים בשעת פעילות.
שוטרי משטרת ישראל ברכס הכרמל שפועלים בשטח עלאא טריף, איימן אבו ח'לא ועובד השיטור העירוני עזאם חלבי בכניסה המזרחית לדאלית אל כרמל.
השוטרים יפעלו נגד כל מי שיפיר את הוראות הסגר, במתכונת הקיימת תתאפשר יציאה מהבית רק לצורך דברים דחופים והכל קשור לאישורים מראש, אין לצאת מהישובים לערים עד יום שישי בשעה 19:00, וכל העובר על החוק צפוי לקנס כספי, בנוסף עסקים שיאפשרו למספר גדול של לקוחות לשהות בעסק צפויים לקנסות גבהים ולרישום פלילי.
על מנת לצמצם את התפשטות נגיף הקורונה בישראל בתקופת חג הפסח. בזמן חג הפסח עולה החשש לעלייה משמעותית בשיעורי ההדבקה והשפעותיה עלולות להיות רחוקות טווח. התקנות כוללות צמצום נוסף של היציאה למרחב הציבורי עד לאחר החג וכן הגבלה על מקומות העבודה.
החל מהיום, נאסר על אדם לצאת מהיישוב בו הוא גר אלא לשם הצטיידות במזון, בתרופות או במוצרים חיוניים, או לשם קבלת שירותים חיוניים, אלא אם לא ניתן לעשות זאת בישוב מגוריו.
הממשלה חוזרת ומזכירה כי האזרחים נדרשים לחגוג את חג הפסח בבתים בהם הם גרים. הגבלות אלה לא יחולו ביישובים שמרבית תושביהם אינם יהודים.
צו בריאות העם – חובת חבישת מסיכה בתוך כך, נחתם היום על ידי מנכ"ל משרד הבריאות צו בריאות העם חובת חבישת מסיכה, לפיו לא ישהה אדם במקום שאינו מקום מגוריו ללא כיסוי הפה והאף באמצעות מסיכה המיועדת לכך או מסיכה ביתית בהתאם להנחיות משרד הבריאות.
מסיכת פה-אף מקטינה מאוד את הסיכון להידבק ולהדביק. היא מונעת פליטת נתז טיפתי ומונעת מנתז טיפתי להגיע לפה ולאף.
בהתאם לתיקון עסקים במגזר הפרטי ביישובים שרוב תושביהם יהודיים, לא יאפשרו שהייה של עובדים במקום העבודה במהלך החג, מלבד במקרים ייחודיים בהם נדרשים עובדים לביצוע עבודה חיונית או דחופה ובלבד שמספרם לא עולה על 15% מכלל העובדים (או עד ל 30% אם נתן המעסיק הודעה בעניין למשרד הכלכלה והתעשייה).
באשר למפעלים שלהם היתר מיוחד להעסקת עובד בשעות המנוחה, הרי שההגבלה שתחול היא זו שקבועה בהיתר שניתן להם.
מצדיעים לשוטרי תחנת רכס הכרמל ולצוות מגן דוד אדום . יישר כוח.